
YOUTH PARLIAMENT COMPETITION-2010 SAIHA-AH NEIH ANI
Saiha, August 19
:
Vawiin chawhma dar 11 : 00 khan Don Bosco School Hall, Saiha-ah Parliamentary Affairs department leh School Education department te tangkawpin an buatsaih “Youth Parliament Competion 2010”chu hlawhtling taka neih ani. He Competition hi session hnihah then a ni a, session khatna-ah High School zirlaiten Mizo tawngin inelna an nei a, session hnihna-ah Higher Secondary School zirlaiten Sap tawngin inelna an nei ve thung ani.

He Competition hi Pu V.Lalhmingliana, District Education Officer, Saiha District, Saiha chuan a kaihruaia, Pu R.Lalthakima, Deputy Director leh Pi K.Vanlalrawni Under Secretary, Parliamentary Affair department ten he inelna hi an endik ani. He inelna-a High School Section a lawmman dawngtu te chu pakhatna Hezekia, Class-X pahnihna Roluahpuia Class-IX leh pathumna Ramtiama Class-IX te an ni. Higher Seconadary School Section a lawmman dawng tute chu pakhatna C.Lalrohlua Class-XI (Sc) pahnihna H.C. Nunez Beihrochhua Class-XII (Sc) leh pathumna Ng. Lalhmingmawia Class-XII (Sc) te an ni. He inelna-a tithate hnenah hian lawmman Certificate leh Lehkhabu  thatak pek an ni a, lawmman te hi Pu N.Vabeiratlua, I&PRO Saiha in a sem a ni.

